
Mērķis
Veikti dolomīta meklēšanas darbi ar serdes paraugu iegūšanu vai ģeoloģiskā izpēte un derīgo izrakteņu krājumu akceptēšana atbilstoši 2012. gada 21. augusta Ministru kabineta noteikumiem Nr.570 “Derīgo izrakteņu ieguves kārtība” (turpmāk tekstā – MK noteikumi Nr. 570).
Darbu veids un mērvienība
Urbšana ar urbi diametrā ≥135 mm, mērvienība – m.
Augsnes kārtas un segkārtas biezuma noteikšana starp urbumiem, mērvienība – m.
Dolomīta slāņkopas urbšana ar serdes parauga iegūšanu diametrā >9 cm, mērvienība – m.
Hidroģeoloģiskās izpētes urbumu ierīkošana, mērvienība – m.
[bookmark: _Hlk32563291]Hidroģeoloģiskās izpētes veikšana ar ūdens atsūknēsanas eksperimentu, mērvienība – gab.
[bookmark: _Hlk166239220]Ģeoloģiskās izpētes pārskata sagatavošana un minerālo materiālu krājumu akceptēšanas protokola saņemšana, mērvienība – gab.
Dolomīta meklēšanas darbu prasības
Par urbšanas darbu uzsākšanu, precīzu darbu veikšanas dienu un laiku, uzņēmējam, rakstot uz darba uzdevumā norādīto e-pastu, jāinformē pasūtītāja pārstāvi ne mazāk kā 10 darba dienas pirms darbu uzsākšanas.
Apgrūtinātu piekļuves apstākļu gadījumā, ja urbumu ierīkošanas vietu novirze ir lielāka par 30 m, izmaiņas telefoniski jāsaskaņo ar pasūtītāja pārstāvi, vai, ja pasūtītāja pārstāvis ir klātesošs, urbuma vietu var mainīt atbilstoši norādījumiem.
Ja urbšanas darbos piedalās pasūtītāja pārstāvis, tad izstrādņu vietu, skaitu, dziļumu un testējamo paraugu intervālu un skaitu var noteikt darbu izpildes laikā. Par veiktajām izmaiņām pasūtītāja pārstāvis nosūta uzņēmējam e-pastu, kurā fiksētas lauka darbu laikā veiktās izmaiņas. Faktiskais veikto darbu apjoms tiks saskaņots pirms darbu pieņemšanas-nodošanas akta sagatavošanas.
Urbšana ar urbi diametrā ≥135 mm jāveic atbilstoši šādiem nosacījumiem:
Urbšanas darbu veikšanai jāpielieto urbšanas metode, kas nodrošina nepieciešamo derīgo izrakteņu daudzumu paraugiem un slāņu robežu noteikšanai ar precizitāti ne mazāku kā 0,1 m.
Ja dolomīta slāņus pārsedzošo segkārtu veido derīgie izrakteņi – smilts vai smilts -grants, jāveic paraugošanu.
Paraugošanu jāveic izmantojot atbilstošu metodi, kas ļauj identificēt, no kura derīgā izrakteņa slāņa un kādā dziļumā paraugs noņemts, nepieļaujot parauga sajaukšanos ar citiem slāņiem.
No visām izstrādnēm derīgo izrakteņu paraugus jānoņem pa litoloģiski viendabīgām slāņkopām, viena parauga ņemšanas intervāls nedrīkst pārsniegt 5 m.
Urbumus jāierīko darba uzdevumā vai pasūtītāja pārstāvja, ja tas piedalās urbšanas darbos, noteiktā dziļumā, t. sk. arī zem grunts ūdens līmeņa.
Katram urbumam visā tā dziļumā jāveic foto dokumentācija, papildus fiksējot slāņu robežu atrašanās dziļumu. Attēlam jābūt skaidram, tas nedrīkst būt miglains.
Dolomīta slāņkopas urbšana un apvalkcaurules ierīkošana ar serdes parauga iegūšanu diametrā >9 cm jāveic atbilstoši šādiem nosacījumiem:
Dolomīta slāņu urbšanu un paraugošanu jāveic izmantojot divsienu paraugošanas metodi, kas nodrošina >70 % serdes atlikumu, kā arī ļauj identificēt, no kura derīgā izrakteņa slāņa un kādā dziļumā paraugs noņemts, nepieļaujot parauga sajaukšanos ar citiem slāņiem, kā arī nodrošina pietiekamu paraugu apjomu;
Urbumus jāierīko visā derīgās dolomīta slāņkopas biezumā līdz paslānim vai vājas kvalitātes (mālainam, sīkslāņainam, utml.) dolomītam, t. sk. arī zem grunts ūdens līmeņa, bet ne dziļāk kā 30 m zem gruntsūdens līmeņa;
Katru dolomīta serdes paraugu jāņem no litoloģiski viendabīga slāņkopas intervāla, novietojot to urbuma seržu kastēs. Viena parauga ņemšanas intervāls nedrīkst pārsniegt 5 m;
Katram urbumam visā tā dziļumā jāveic foto dokumentācija, papildus fiksējot slāņu robežu atrašanās dziļumu, paraugu ņemšanas vietas un citas nozīmīgas pazīmes. Attēlam jābūt skaidram, tas nedrīkst būt miglains. Dolomīta serdēm urbuma seržu kastēs jāveido foto kolāža, kur vienā attēlā atspoguļots viss urbumā iegūtais seržu kopums. Jālieto skaidri salasāmas informatīvās plāksnītes ar seržu intervālu atzīmēm, mērogam jāizmanto nivelēšanas lata vai mērlente ar skaidri salasāmām atzīmēm.
Ja pasūtītāja pārstāvis nepiedalās urbšanas darbos, uzņēmējs telefoniski informē pasūtītāja pārstāvi par izstrādnes ierīkošanu un tajā konstatēto.
Urbumus pēc to ierīkošanas jāsaglabā, nosedzot kvartāra iežu slāņus ar apvalkcaurulēm un urbuma atveri nosedz ar vāku.
Tamponējamo urbumu skaitu un tamponēšanas laiku ar e-pasta starpniecību nosaka pasūtītājs.
Lēmums par urbumu tamponāžu un tā izpilde nevar pārsniegt darba uzdevuma izpildes termiņu.
Urbuma tamponāžu veic atbilstoši 8.9. punktam.
Pēc urbuma tamponāžas veic tā fotodokumentāciju, kurā redzams aiztamponēts urbums.
Pēc urbšanas darbu pabeigšanas un paraugu nogādāšanas laboratorijā, jāsagatavo izstrādņu aprakstus atbilstoši tehniskās specifikācijas pielikumam Nr. 2. un kopā ar urbumu fotodokumentāciju jāiesniedz pasūtītāja norādītā FTP (file transfer protocol) vietnē. Kā arī pēc tamponāžas darbu pabeigšanas fotodokumentāciju jāiesniedz šajā pašā vietnē.
Ģeoloģiskās izpētes prasības
Ģeoloģiskās izpētes darbi jāveic atbilstoši MK noteikumiem Nr. 570 vai noteikumiem, kas nosaka derīgo izrakteņu izpētes prasības, ja MK noteikumi Nr. 570 nav spēkā.
Par urbšanas darbu uzsākšanu, precīzu darbu veikšanas dienu un laiku, jāinformē pasūtītāja pārstāvi, ne mazāk kā 10 darba dienas pirms darbu uzsākšanas, rakstot uz darba uzdevumā norādīto e-pastu.
Apgrūtinātu piekļuves apstākļu gadījumā, ja urbumu ierīkošanas vietu novirze ir lielāka par 30 m, izmaiņas telefoniski jāsaskaņo ar pasūtītāja pārstāvi.
Ja dolomīta slāņus pārsedzošo segkārtu veido derīgie izrakteņi smilts vai smilts-grants, šo derīgo izrakteņu ģeoloģisko izpēti e-pastā jāsaskaņo ar pasūtītāja pārstāvi un jāveic atbilstoši šādiem nosacījumiem:
Urbšanas darbu veikšanai pielietot urbšanas metodi, kas nodrošina nepieciešamo derīgo izrakteņu daudzumu paraugiem un slāņu robežu noteikšanu ar precizitāti ne mazāku kā 0,1 m.
Paraugošanu veikt izmantojot atbilstošu metodi, kura ļauj identificēt, no kura derīgā izrakteņa slāņa un kādā dziļumā paraugs noņemts, nepieļaujot parauga sajaukšanos ar citiem slāņiem. 
No visām izstrādnēm derīgo izrakteņu paraugus noņemt pa litoloģiski viendabīgām slāņkopām, viena parauga ņemšanas intervāls nedrīkst pārsniegt 5 m.
Urbumus urbt visā derīgo izrakteņu slāņkopas biezumā vai darba uzdevumā noteiktā dziļumā, t. sk. arī zem grunts ūdens līmeņa.
Augsnes kārtas un segkārtas biezuma noteikšanas izstrādnes ierīkot starp katriem diviem blakus esošiem urbumiem, t. sk. arī diagonāli. Augsnes kārtas un segkārtas biezuma noteikšana jāveic ar metodi, kas nodrošina augsnes kārtas un segkārtas biezuma noteikšanu ar precizitāti ne mazāku kā 0,1 m. Uzņēmējs ar pasūtītāja pārstāvi saskaņo visu augsmes kārtas un segkārtas biezuma noteikšanas izstrādņu novietojumu un metodi, ar kādu jāveic augsnes kārtas un segkārtas noteikšana starp urbumiem. Šī darbība tiek veikta ar mērķi, lai precīzāk noteiktu augsnes kārtas un segkārtas apjomu ģeoloģiski pētāmajā teritorijā.
Ģeoloģiskās izpētes urbumus jāierīko visā derīgās dolomīta slāņkopas biezumā līdz paslānim vai vājas kvalitātes (mālainam, sīkslāņainam, utml.) dolomītam, t.sk. arī zem grunts ūdens līmeņa, bet ne dziļāk par 30 m zem gruntsūdens līmeņa. 
Ja urbšanas darbos piedalās pasūtītāja pārstāvis, tad izstrādņu vietu, skaitu, dziļumu un testējamo paraugu intervālu un skaitu var noteikt darbu izpildes laikā. Par veiktajām izmaiņām pasūtītāja pārstāvis nosūta uzņēmējam e-pastu, kurā fiksētas lauka darbu laikā veiktās izmaiņas. Faktiskais veikto darbu apjoms tiks saskaņots pirms darbu pieņemšanas-nodošanas akta sagatavošanas.
Dolomīta slāņu urbšanu un paraugošanu jāveic izmantojot divsienu paraugošanas metodi, kas nodrošina >70 % serdes atlikumu, kā arī ļauj identificēt, no kura derīgo izrakteņu slāņa un kādā dziļumā paraugs noņemts, nepieļaujot parauga sajaukšanos ar citiem slāņiem, kā arī ļauj nodrošināt pietiekamu paraugu apjomu 4.12. apakšpunktā minēto testu veikšanai.
Katru dolomīta serdes paraugu jāņem no litoloģiski viendabīga slāņkopas intervāla, novietojot to urbuma seržu kastēs. Viena parauga ņemšanas intervāls nedrīkst pārsniegt 5 m.
[bookmark: _Hlk36632991]Katram urbumam visā tā dziļumā jāveic fotodokumentāciju, papildus fiksējot slāņu robežu atrašanās dziļumu, paraugu ņemšanas vietas un citas nozīmīgas pazīmes, kas tiek atspoguļotas ģeoloģiskās izpētes pārskatā. Attēlam jābūt skaidram, tas nedrīkst būt miglains. Dolomīta serdēm urbuma seržu kastēs jāveido foto kolāža, kur vienā attēlā atspoguļots viss urbumā iegūtais seržu kopums. Jālieto skaidri salasāmas informatīvās plāksnītes ar seržu intervālu atzīmēm, mērogam jāizmanto nivelēšanas lata vai mērlente ar skaidri salasāmām atzīmēm.
Visu izstrādņu vietas atzīmēt ar vismaz 1,5 m augstu mietiņu, kas iezīmēts ar sarkanu koku marķēšanas krāsu.
Ģeoloģiskās izpētes laikā noņemtajiem dolomīta paraugiem, atbilstoši nepieciešamībai, pasūtītājs veiks šādus testus:
Drupināšanas pretestības noteikšana ar Losandželosas metodi – LVS EN 1097-2 “Minerālo materiālu mehānisko un fizikālo īpašību testēšana. 2.daļa. Drupināšanas un pretestības noteikšanas metodes”.
Blīvuma noteikšana – LVS EN 12390-7 “Sacietējuša betona testēšana. 7. daļa: Sacietējuša betona blīvums”.
Magnija sulfāta tests – LVS EN 1367-2 “Minerālo materiālu termisko un atmosfēras iedarbības īpašību testēšana. 2.daļa: Magnija sulfāta tests”.
Sasaldēšana un atkausēšana – LVS EN 1367-1 “Minerālmateriālu termisko un dēdēšanas īpašību testēšana. 1. daļa: Salizturības un atkusumizturības noteikšana”.
Hlorīdu saturs – LVS EN 1744-1 “Minerālmateriālu ķīmisko īpašību testēšana: Ūdenī šķīstošo hlorīdu noteikšana ar Mora metodi”.
Spiedes pretestība – LVS EN 12390-3 “Sacietējuša betona testēšana 3. daļa. Testa paraugu spiedes stiprība”.
No dolomīta slāņus pārsedzošās segkārtas noņemtajiem derīgo izrakteņu paraugiem pasūtītājs pēc nepieciešamības veiks šādus testus:
Granulometrijas noteikšana – LVS EN 933-1 “Minerālo materiālu ģeometrisko īpašību testēšana. 1.daļa: Daļiņu izmēra sadalījuma noteikšana. Sijāšanas metode (izņemot pielikumu B)”.
Filtrācijas koeficienta noteikšana – “Autoceļu būvdarbu specifikācijas 2026. Vispārējās valsts autoceļu tīklā veicamo darbu izpildes un kvalitātes prasības atbilstoši autoceļu noslogojumam/Pielikums 9.3. Metodiskie norādījumi smilšainas grunts filtrācijas koeficienta noteikšanai”.
[bookmark: _Hlk40190789]Urbumus pēc to ierīkošanas jāsaglabā, nosedzot kvartāra iežu slāņus ar apvalkcaurulēm un urbuma atveri nosedz ar vāku.
Tamponējamo urbumu skaitu un tamponēšanas laiku ar e-pasta starpniecību nosaka pasūtītājs.
Lēmums par urbumu tamponāžu un tā izpilde nevar pārsniegt darba uzdevuma izpildes termiņu.
Urbumu tamponāža jāveic atbilstoši 8.9. punktam.
Pēc urbuma tamponāžas veic tā fotodokumentāciju, kurā redzams aiztamponēts urbums. Pēc tamponāžas darbu pabeigšanas fotodokumentācija jāiesniedz pasūtītāja norādītā FTP (file transfer protocol) vietnē.
Ģeoloģiskās izpētes laukuma ģeodēziskā uzmērīšana
Ģeodēzisko uzmērīšanu un topogrāfiskā plāna sagatavošanu nodrošina pasūtītājs:
Uzņēmējs ne vēlāk kā 2 darba diena pēc lauka darbu pabeigšanas e-pastā ziņo pasūtītāja pārstāvim par paveiktajiem darbiem, nosūtot ierīkoto izstrādņu koordinātu sarakstu *.xlsx vai *.txt formātā;
Pasūtītājs pēc e-pasta saņemšanas par lauka darbu pabeigšanu, 15 darba dienu laikā uzņēmējam iesniedz atradnes punktu mākoni *.las vai *.laz formātā un koordinātu sarakstu ar uzmērītām urbumu ierīkošanas vietām;
Pasūtītājs pēc ģeoloģisko izpētes lauka darbu pabeigšanas 40 darba dienu laikā uzņēmējam iesniedz ar inženierkomunikāciju turētājiestādēm saskaņotu topogrāfisko plānu.
Prasības ģeoloģiskās izpētes pārskata sagatavošanai un tā saturs
Derīgo izrakteņu krājumu aprēķina laukuma platību, laukuma novietojumu, aprēķinu iecirkņu skaitu, formu un robežas pirms pārskata gatavošanas uzsākšanas jāsaskaņo ar pasūtītāja pārstāvi, rakstot uz darba uzdevumā norādīto e-pastu.
Pārskatu jāsagatavo atbilstoši pielikumam Nr. 1. “Pārskata forma”, papildus ievērojot nosacījumus, kurus izvirza MK noteikumi Nr. 570 vai noteikumi, kas nosaka derīgo izrakteņu izpētes prasības, ja MK noteikumi Nr. 570 nav spēkā.
Pārskatam jāsatur pilnīga un aktuāla ģeoloģiskā informācija par visu perspektīvās atradnes laukumu, kas norādīts konkrētajā darba uzdevumā, ietverot derīgo izrakteņu apjomu aprēķinus, derīgo izrakteņu kvantitatīvos un kvalitatīvos parametrus, urbumu detālus aprakstus un urbumu foto dokumentācijas materiālus. Papildus jānorāda augsnes kārtas, segkārtas un starpkārtu apjomus.
Hidroģeoloģisko apstākļu raksturojumam jāietver visa nepieciešamā informācija, kuru nosaka MK noteikum Nr. 570 4. pielikuma 2. punkts un  pasūtītāja darba uzdevums.
Pārskatā jānorāda ziņas par kopējo derīgo izrakteņu krājumu apjomu izpētes laukuma teritorijā, nosakot derīgo izrakteņu krājumus pa izrakteņu veidiem un iecirkņiem, ja tādi izdalīti, kā arī atsevišķi aprēķinot krājumus virs un zem gruntsūdens līmeņa un aizsargjoslās, ja tādas ir noteiktas.
[bookmark: _Hlk32567905][bookmark: _Hlk32567722]Pārskatam jāsatur laboratorijas testēšanas rezultātu datus (pārskata teksta pielikumos jābūt pievienotiem laboratorijas testēšanas pārskatiem) par derīgo izrakteņu sastāvu un īpašībām.
Izvērtējot katra parauga testēšanas rezultātus (apkopojot derīgo izrakteņu vidējo svērto kvalitātes rādītāju aprēķinu) pārskatā jāizceļ parametri, kuri pārsniedz vai ir mazāki par šādiem pieņemtajiem raksturlielumiem dolomītam:
Drupināšanas pretestības (Losandželosas koeficienta) vērtības, kuras pārsniedz 45 – izceļ ar sarkanu;
Magnija sulfāta testa vērtības, kuras pārsniedz 35 – izceļ ar sarkanu.
Smilts un smilts-grants derīgo izrakteņu atbilstību pasūtītāja kvalitātes prasībām jāveic atbilstoši pielikuma Nr. 1. “Pārskata forma” 5. nodaļai.
Pārskatam jāpievieno 4.10. punktā aprakstītā informācija, kurā ir skaidri saskatāmas izdalīto slāņu robežas u.c. pazīmes, kuras atspoguļotas pārskatā.
Krājumu aprēķina plānā un ģeoloģiskajos griezumos jānorāda derīgo izrakteņu krājumu aprēķinu iecirkņu (ja tādi ir izdalīti) robežas, paraugu ņemšanas vietas un derīgo izrakteņu sastāva un īpašību galvenie rādītāji.
Krājumu un apjomu aprēķinus jāveic tikai ar datormodelēšanas virsmu metodi. Visu atšķirīgo derīgo izrakteņu, segkārtas, starpkārtu un augsnes robežas (virsmas un/vai pamatnes) jāveido ar datormodelēšanas programmām.
Ģeoloģiskās izpētes pārskatā jāiekļauj kvalitātes rādītāju karte ,kura atspoguļo pasūtītāja veikto laboratorisko analīžu kvalitātes rādītājus, kā arī hidroģeoloģisko informāciju. Kartes jāsagatavo ģeoreferencētos *.tif un/vai *.shp formātos.
Ģeoloģiskās izpētes pārskatu, pirms iesniegšanas glabāšanā un/vai krājumu akceptēšanai VSIA “Latvijas Vides, ģeoloģijas un meteoroloģijas centrs” (turpmāk – LVĢMC), jāiesniedz pasūtītājam saskaņošanai pilnā apjomā digitālā formātā. Pasūtītājs 10 darba dienu laikā izskata pārskatu un pieprasa labojumus vai precizējumus, ja tādi ir nepieciešami, atbilstoši tehniskās specifikācijas un līguma nosacījumiem.
[bookmark: _Hlk36715266]Ar pasūtītāju saskaņotais pārskats un citi darba nodevumi nedrīkst atšķirties no materiāliem, kas tiek iesniegti LVĢMC.
Ģeoloģiskās izpētes pārskata darba nodevumi
Pārskata oriģināla elektroniskā versija, kas parakstīta ar drošu elektronisko parakstu, kurā iekļauts:
pārskats *.pdf, teksta pielikumi *.pdf un *.xlsx formātos; 
grafiskie pielikumi *.dwg (ģeoreferencēti), un *.pdf formātā; fotogrāfijas *.jpg vai līdzvērtīgā formātā; 
krājumu aprēķina modeļi (aprēķinos izmantotās un iegūtās virsmas) *.geoTIFF, *.landXML formātā. 
LVĢMC derīgo izrakteņu krājumu akceptēšanas komisijas atzinums par akceptētiem krājumiem, atbilstoši darba uzdevumā norādītajai izpētes detalitātes kategorijai (A vai N).
Papildus prasības
Pasūtītājs darba uzdevumu uzņēmējam nosūta uz līgumā norādīto e-pasta adresi.
Jebkuras atkāpes no darba uzdevuma telefoniski vai caur e-pastu jāsaskaņo ar darba uzdevumā norādīto pasūtītāja pārstāvi pirms to veikšanas.
Urbšanas darbi jāuzsāk ne vēlāk kā 25 darba dienu laikā no darba uzdevuma saņemšanas.
Visus urbšanas laikā noņemtos paraugus jānogādā uz LVM minerālo materiālu testēšanas un pētniecības laboratoriju (Salaspilī, Rīgas ielā 111). Paraugu testēšanu nodrošina pasūtītājs.
Uzņēmējs veic paraugu nogādāšanu uz laboratoriju tikai pēc telefoniskas saskaņošanas ar laboratoriju (tālr. Nr. 29435674).
Pasūtītājs veic paraugu testēšanu 45 darba dienu laikā. Pasūtītājs pēc testu veikšanas uzņēmējam nodod testēšanas pārskatus ģeoloģiskās izpētes pārskata sagatavošanai.
Ģeoloģiskās izpētes darbi tiks veikti AS “Latvijas valsts meži” valdījumā un īpašumā esošās zemēs, kas pārsvarā ir meža zemes ar apgrūtinātu pārvietošanos.
Ģeoloģiskās izstrādnes ierīkošanas vietas piekļuves nodrošināšanai var veikt tādu koku ciršanu, kuru celma caurmērs ir mazāks par 12 cm, pirms tam par to informējot pasūtītāja pārstāvi.
Aizliegts veikt augošu koku ciršanu, kuru celma caurmērs ir lielāks par 12 cm.
Pārvietošanos jaunaudzēs maksimāli jāveic pa dabiskām brauktuvēm, atvērumiem mežaudzē, esošiem tehnoloģiskajiem koridoriem.
Nepieciešamības gadījumā jāveic kritušo koku pārvietošana, lai nokļūtu līdz ģeoloģiskās izstrādnes vietai.
Darbu izpildes termiņš tiks norādīts darba uzdevumā. Ģeoloģiskās izpētes gadījumā tas nebūs mazāks par 9 mēnešiem no darba uzdevuma nosūtīšanas brīža. Dolomīta meklēšanas darbu termiņš nebūs mazāks kā 2 mēneši no darba uzdevuma nosūtīšanas brīža.
Visiem iesniegtajiem izstrādņu ierīkošanas foto dokumentācijas attēliem jāsatur automātiski ģenerētu ģeoreferences informāciju (koordinātas).
Uzņēmējam jāievērtē darbu veikšanai nepieciešamie materiāli, tehnikas vienības un papildus darbi, kas nav minēti šajā specifikācijā, bet bez kuriem nav iespējama norādīto darbu veikšana.
Urbumu tamponāžai jāizmanto bentonīta mālu granulas, cementa javas, vai arī citas FSC un PEFC sertifikātos atļautas pildvielas.
Papildus informācija
Dolomīta meklēšanas un ģeoloģiskās izpētes darbus uzņēmējs veiks pasūtītāja zemes dzīļu izmantošanas licences ietvaros.
Darba uzdevuma pozīcija “Ģeoloģiskās izpētes pārskata sagatavošana un minerālo materiālu krājumu akceptēšanas protokola saņemšana” tiek apmaksāta tikai 1 reizi.
Pielikumi:
Pielikums Nr. 1. “Pārskata forma”;
Pielikums Nr. 2. “Ģeoloģisko izstrādņu apraksti”.

